Source: https://docplayer.cz/108095291-Zasady-volieb-do-akademickeho-senatu.html
Timestamp: 2019-10-21 02:58:57+00:00
Document Index: 7163003

Matched Legal Cases: ['čl. 1', 'čl. 2', 'čl. 3', 'čl. 4', 'čl. 5', 'čl. 6', 'čl. 7', 'čl. 1', 'čl. 8', 'čl. 9', 'čl. 8', 'čl. 10', 'čl. 11', 'čl. 10', 'čl. 12']

ZÁSADY VOLIEB DO AKADEMICKÉHO SENÁTU - PDF
Download "ZÁSADY VOLIEB DO AKADEMICKÉHO SENÁTU"
1 ZÁSADY VOLIEB DO AKADEMICKÉHO SENÁTU TEOLOGICKEJ FAKULTY V KOŠICIACH KATOLÍCKEJ UNIVERZITY V RUŽOMBERKU Akademický senát Teologickej fakulty v Košiciach Katolíckej univerzity v Ružomberku (ďalej TFKU) podľa 33 odsek 2 písm. c) zákona č. 131/2002 Z.z. a v zmysle V. čl. Štatútu TFKU určuje tieto zásady volieb do Akademického senátu TFKU. Zákon o vysokých školách č. 131/2002 Z.z. zaručuje členom akademickej obce TFKU - popri ďalších akademických právach a slobodách - predovšetkým právo priamo voliť svoje akademické, samosprávne orgány a byť do nich volený ( 4 ods. 1 písm. d) a ods. 2.). ČASŤ PRVÁ čl. 1 VŠEOBECNÉ ZÁSADY VOLIEB 1. Voľby členov Akademického senátu TFKU sú všeobecné, priame, rovné a uskutočňujú sa tajným hlasovaním členov akademickej obce. Voľby zástupcov fakulty do Akademického senátu TFKU sa konajú na jednotlivých pracoviskách podľa volebných jednotiek. Každý volič hlasuje osobne, zastúpenie nie je prípustné. 2. Voľby na TFKU vyhlasuje Akademický senát (ďalej AS) TFKU, ktorý na tento účel zriaďuje volebné a mandátové komisie a kontroluje ich činnosť. 3. Voľby zástupcov akademickej obce fakulty do Akademického senátu TFKU sa spravidla konajú na jednotlivých pracoviskách TFKU v deň určený vo vyhlásení volieb. 4. Akademický senát TFKU na zabezpečenie prípravy a uskutočnenie volieb zriaďuje najmenej trojčlennú volebnú a mandátovú komisiu. Návrhy na členov VaMK podávajú členovia AS TFKU a schvaľuje AS TFKU. Funkcia člena VaMK Akademického senátu TFKU je nezlučiteľná s funkciou rektora KU, prorektora KU, dekana TFKU, prodekana TFKU, kvestora KU a tajomníka TFKU. Funkcia člena volebných a mandátových komisií pracovísk TFKU je nezlučiteľná s kandidatúrou do Akademického senátu TFKU. 5. K priebehu a výsledkom volieb do Akademického senátu TFKU môže podať každý člen akademickej obce TFKU sťažnosť najneskôr do 3 pracovných dní odo dňa ukončenia volieb. Sťažnosť sa predkladá písomne predsedovi Volebnej a mandátovej komisie pre voľby do AS TFKU. O volebnej sťažnosti rozhodne na pôde TFKU s konečnou platnosťou Volebná a mandátová komisia pre voľby do AS TFKU. Rozhodnutie písomne oznámi osobe, ktorá jej sťažnosť podala. 6. Hlavnou formou, prostredníctvom ktorých členovia akademickej obce TFKU realizujú svoje aktívne volebné právo, je najmä právo navrhovať kandidátov a kandidovať na funkciu členov akademických orgánov, akademických funkcionárov TFKU. 7. AS TFKU má 12 členov 8 zamestnancov a 4 študentov. Akademická obec TFKU je členená na volebné jednotky: zamestnanecké a študentské časti akademickej obce TFKU podľa jednotlivých pracovísk 1
2 a) TFKU Košice b) Teologický inštitút (ďalej TI) Špišské Podhradie Každá časť akademickej obce zvlášť volí stanovený počet svojich zástupcov: a) TFKU Košice zamestnanecká časť 4 zástupcov, študentská časť 2 zástupcov b) TI Špišské Podhradie zamestnanecká časť 4 zástupcov, študentská časť 2 zástupcov ČASŤ DRUHÁ VOĽBY DO AS TFKU čl. 2 VYHLÁSENIE VOLIEB 1. Voľby do AS TFKU sa konajú na jednotlivých pracoviskách fakulty po ich vyhlásení Akademickým senátom TFKU. 2. Termín a miesta konania volieb stanoví Volebná a mandátová komisia pre jednotlivé volebné jednotky. čl. 3 VOLEBNÁ A MANDÁTOVÁ KOMISIA 1. AS TFKU zriaďuje Volebnú a mandátovú komisiu pre voľby do AS TFKU (ďalej VaMK pre voľby do AS TFKU) do termínu vyhlásenia volieb. 2. Každá volebná a mandátová komisia si volí tajným hlasovaním predsedu z členov komisie. Predseda má pri hlasovaní v prípade rovnosti hlasov rozhodujúci hlas. 3. Voľby zástupcov akademickej obce pracovísk do Akademického senátu TFKU sa konajú na jej pracoviskách. VaMK pre voľby do AS TFKU deleguje do každej volebnej a mandátovej komisie pracovísk svojho člena, ktorý dozerá na priebeh volieb do Akademického senátu TFKU na jej pracoviskách. Vyslaný delegát VaMK pre voľby do AS TFKU zriadi volebnú a mandátovú komisiu pre voľby na jej pracovisku z členov akademickej obce týchto pracovísk TFKU a jej zloženie predloží predsedovi VaMK pre voľby do AS TFKU. 4. Do náplne volebnej a mandátovej komisie patrí: a) registrácia navrhovaných kandidátov na volené funkcie, b) realizácia volebného aktu podľa schválených zásad, c) spísanie zápisnice o priebehu a výsledkoch volieb. 4. V prípade, že člen volebnej a mandátovej komisie prijme kandidatúru vo voľbách, jeho členstvo vo volebnej a mandátovej komisii zaniká. Členstvo ďalej zaniká vzdaním sa funkcie, odvolaním alebo zánikom členstva v akademickej obci TFKU. Ak klesne počet členov volebnej a mandátovej komisie pod počet tri, na uvoľnené miesto musí byť vzápätí ustanovený iný člen akademickej obce TFKU. čl. 4 VOLIČSKÉ ZOZNAMY Najneskôr v deň volieb predseda AS TFKU odovzdá predsedom príslušných volebných a mandátových komisií, resp. poverenému členovi volebnej komisie voličské zoznamy členov akademickej obce TFKU podľa volebných jednotiek. 2
3 čl. 5 KANDIDÁTI NA ČLENSTVO V AS TFKU 1. Za kandidáta na členstvo v AS TFKU môže byť navrhnutý člen akademickej obce TFKU. Postavenie člena akademickej obce TFKU ustanovuje IV.čl. Štatútu TFKU. 2. Navrhovať kandidátov môže každý člen akademickej obce TFKU podľa volebných jednotiek. 3. Kandidátov za členov AS TFKU navrhujú písomne príslušnej volebnej komisii členovia akademickej obce TFKU podľa volebných jednotiek. Kandidát môže navrhnúť aj sám seba. 4. Návrh kandidáta musí obsahovať: a) Priezvisko, meno, titul, vedeckú hodnosť, funkčné a pracovné zaradenie, vek kandidáta a u študentov ročník štúdia, b) písomné vyhlásenie kandidáta, že súhlasí s kandidatúrou, c) meno a podpis navrhovateľa (navrhovateľov). Návrh je potrebné odovzdať v zalepenej obálke s označením Návrh na kandidáta za člena AS TFKU. VaMK je povinná zabezpečiť protokolovanie návrhov podľa poradia, v akom boli jednotlivé návrhy doručené. čl. 6 ZOZNAMY KANDIDÁTOV, HLASOVACIE LÍSTKY A ĎALŠIE ÚKONY K PRÍPRAVE VOLIEB 1. Volebné a mandátové komisie zostavia podľa abecedy zoznam navrhovaných kandidátov za príslušné časti akademickej obce TFKU. Návrhy zverejnia najneskôr v deň konania volieb. Určia termín prípadného oznámenia o vzdaní sa kandidatúry. 2. Volebné a mandátové komisie zabezpečia hlasovacie lístky. 3. Pre voľby členov AS TFKU volebné a mandátové komisie vyhotovia osobitné hlasovacie lístky pre členov akademickej obce študentskej časti a členov akademickej obce zamestnaneckej časti podľa volebných jednotiek. 4. Hlasovací lístok obsahuje zoznam kandidátov zoradených v abecednom poradí s týmito údajmi: a) meno, priezvisko a vek kandidáta, b) funkčné a pracovné zaradenie, u študentov ročník štúdia, c) pečiatka AS a podpis predsedu volebnej a mandátovej komisie. Vzor hlasovacieho lístka musí byť zverejnený pred volebným aktom. čl. 7 PRIEBEH VOLIEB 1. Voľby sa uskutočňujú vo volebnej miestnosti určenej príslušnou volebnou a mandátovou komisiou. Vo volebnej miestnosti je osobitný priestor na úpravu hlasovacích lístkov a volebná urna na odovzdávanie hlasovacích lístkov. 2. Každý oprávnený volič sa preukazuje dokladom totožnosti. Voličovi je vydaný jeden hlasovací lístok pre voľbu do študentskej časti AS TFKU, alebo hlasovací lístok pre voľbu do zamestnaneckej časti AS TFKU a hlasuje osobne tak, že na hlasovacom lístku zakrúžkuje poradové číslo kandidátov, za ktorých hlasuje. Zakrúžkovať môže najviac toľko kandidátov, 3
4 aký je stanovený počet miest v Akademickom senáte TFKU prislúchajúcich zástupcom jednotlivých volebných jednotiek v zmysle čl. 1, odsek V prípade, že je hlasovací lístok upravený iným ako určeným spôsobom, hlasovací lístok je neplatný. čl. 8 VÝSLEDKY VOLIEB 1. Výsledky volieb vyhodnocujú jednotlivé volebné a mandátové komisie pracovísk TFKU. Vyhodnotenie výsledkov vykonajú najneskôr v nasledujúci deň po vykonaní volieb. 2. Zvolení sú tí kandidáti, ktorí dostali najvyšší počet hlasov. Pri rovnosti hlasov rozhoduje žreb. 3. Výsledky oznámia predsedovia jednotlivých volebných a mandátových komisií alebo ním poverený člen bezodkladne VaMK pre voľby do AS TFKU písomne a v elektronickej forme (na diskete). 4. O priebehu a výsledku volieb vyhotoví každá volebná a mandátová komisia zápisnicu. Zápisnica musí obsahovať: platnosť volieb, t.j. počet zúčastnených voličov, zoznam kandidátov, zoznam zvolených kandidátov, počet získaných hlasov všetkých kandidátov a podpisy všetkých členov volebnej a mandátovej komisie. Každá z týchto volebných a mandátových komisií odovzdá zápisnicu najneskôr jeden pracovný deň po ukončení volieb na pracovisku TFKU, akademickému senátu. 5. Voľby na pracoviskách TFKU sú ukončené osvedčením výsledkov volieb volebnou a mandátovou komisiou pracoviska TFKU v zápisnici. 6. Voľby do AS TFKU sú ukončené osvedčením výsledkov volieb Volebnou a mandátovou komisiou pre voľby do AS TFKU v zápisnici. 7. Volebná a mandátová komisia pre voľby do AS TFKU posúdi platnosť volieb do troch pracovných dní odo dňa, kedy dostala zápisnice o výsledku volieb. 8. Oznámenie o výsledkoch volieb do AS TFKU zabezpečí Volebná a mandátová komisia pre voľby do AS TFKU na www stránke TFKU, vývesných tabuliach fakulty a pracovísk TFKU do troch dní od posúdenia platnosti volieb. 9. Predseda Volebnej a mandátovej komisie pre voľby do AS TFKU zvolá ustanovujúce zasadnutie AS TFKU najneskôr do 14 dní po vyhlásení výsledkov volieb do AS TFKU. 10. Na ustanovujúcom zasadnutí AS TFKU predseda Volebnej a mandátovej komisie pre voľby do AS TFKU alebo ním poverená osoba odovzdá zvoleným kandidátom osvedčenie o zvolení za člena AS TFKU. 11. Predseda VaMK pre voľby do AS TFKU vykoná voľbu volebnej komisie pre voľbu predsedu a podpredsedov AS TFKU a odovzdá vedenie zasadnutia AS TFKU zvolenému predsedovi volebnej komisie pre voľbu predsedu a podpredsedov AS TFKU. čl. 9 OPAKOVANIE VOLIEB 1. Voľby sa opakujú vtedy, ak došlo k chybe, ktorá mohla mať vplyv na výsledky volieb, pokiaľ ide o zvolených členov. Ak došlo k takej chybe, pokiaľ ide o poradie náhradníkov, platí, že náhradníci od miesta, kde k chybe došlo vrátane, nie sú zvolení. 2. Opakovanie volieb z dôvodu uvedeného v odseku 3 sa nemôže uskutočniť, pokiaľ už boli vykonané niektoré úkony podľa čl. 8 ods
5 3. Volebná a mandátová komisia pre voľby do AS TFKU rozhoduje o vyhlásení opakovaných volieb. 4. Opakované voľby vykoná príslušná volebná a mandátová komisia, kde k chybe došlo na základe rozhodnutia VaMK pre voľby do AS TFKU. 5. Opakované voľby sa vykonajú v zmysle Zásad volieb do AS TFKU. 1. Nové voľby sa konajú, ak: čl. 10 NOVÉ VOĽBY a) VaMK rozhodne, že došlo k porušeniu Zásad volieb do AS TFKU takým spôsobom, že to má vplyv na výsledky volieb. VaMK môže konať z vlastného podnetu, alebo na základe volebnej sťažnosti podanej členom akademickej obce TFKU. b) sa z rôznych dôvodov uvoľní miesto člena AS TFKU. 2. Nové voľby podľa ods. 1 písm. a) sa vyhlásia do 14 dní odo dňa, keď VaMK rozhodla, že došlo k porušeniu Zásad volieb do AS TFKU. Voľby zabezpečí príslušná volebná a mandátová komisia na tom pracovisku TFKU, kde došlo na základe rozhodnutia VaMK k porušeniu Zásad volieb do AS TFKU. 3. Nové voľby podľa ods. 1 písm. b) sa vyhlásia do 30 dní odo dňa uvoľnenia miesta v AS TFKU. 4. Nové voľby sa vykonajú podľa Zásad volieb do AS TFKU. čl. 11 ZÁNIK ČLENSTVA V AS TFKU 1. Odvolanie člena AS TFKU môže navrhnúť akademický senát fakulty, alebo najmenej jedna tretina oprávnených voličov na fakulte. Spôsob odvolania je obdobný ako ustanovenie za člena AS TFKU. Najmenej jedna tretina oprávnených voličov pracovísk môže navrhnúť odvolanie člena AS TFKU zastupujúceho pracoviská TFKU. 2. Ak sa člen AS TFKU nezúčastňuje na práci AS TFKU a jeho orgánov bez ospravedlnenia najmenej po dobu 6 mesiacov, jeho mandát v AS TFKU zaniká. Na uvoľnené miesto vyhlási AS TFKU nové voľby podľa čl. 10 ods. 1 písm. b). ČASŤ TRETIA čl. 12 PLATNOSŤ ZÁSAD VOLIEB DO AS TF KU Tieto Zásady volieb do AS TF KU boli schválené Akademickým senátom TF KU dňa Týmto dňom nadobúdajú platnosť. Košice Prof. ThDr. PaedDr. Pavol Dráb, PhD. predseda AS TFKU 5